**Ērģeļu reģistru iedalījums pēc tembriem**

**1) Principāļi** <lat. *Vox principalis* – galvenā balss>

Par *principāļiem* sauc ērģeļu spēcīgākos labiālreģistrus, kuri atšķirībā no flautu, stīgu, vai mēļu balsīm neatdarina kādu citu mūzikas instrumentu. Tie paši ir kā patstāvīgi mūzikas instrumenti ar unikālu, spēcīgu, bagātu un skaidru tembru. *Principāļu koris* – veido ērģeļu “mugurkaulu” un klasisku ērģeļu skanējumu, ko nespēj imitēt neviens cits instruments. Parasti šie reģistri ir veidoti no vaļējām metāla stabulēm. Klasiskajā ērģeļbūvē ar nosaukumu *Prestant* tika apzīmēts principāļu reģistrs, kas pilnīgi vai daļēji atradās fasādē. Mūsdienās var būt dažādi.

Biežāk sastopamie reģistru nosaukumi:

***Prinzipal / Principal***

***Diapason / Open Diapason***

***Prestant / Prästant / Montre***

***Oktave / Octave*** (parasti 4’ principālis)

***Superoktave / Doublette*** (parasti 2’ principālis)

***Choralbass / Basse de Chorale*** (4’ principālis pedālī)

***Geigenprinzipal / Geigen*** (starp *principal* un *gamba*)

**2) Flautu balsis**

*Flautu balsis* ir reģistru grupa, kas izceļas ar salīdzinoši maigu, mīkstu un rezonējošu skanējumu, kas atgādina flautas vai citu līdzīgu pūšaminstrumentu skaņu. Tās tiek plaši izmantotas gan kā solo balsis, gan ansamblī ar citiem reģistriem.

Biežāk sastopamie reģistru nosaukumi:

***Flöte / Flute / Flûte***

***Gedackt / Gedeckt / Stopped Diapason***

***Bordun / Bourdon***

***Offenflöte / Open Flute***

***Harmonic Flute / Flûte harmonique***

***Traversflöte / Travers Flute / Flûte traversière***

***Hohlflöte / Hohl Flute Holpijp***

***Clarabella / Claribel Flute***

***Doppelflöte / Double Flute***

***Konzertflöte / Concert Flute***

***Spitzflöte***

***Rohrflöte***

***Koppelflöte***

***Waldflöte***

***Piccolo***

***Piffaro***

***Bartpfeife***

***Nachthorn***

***Holzgedackt/ Holzbordun***

***Lieblich Gedackt / Bourdon doux***

***Spitzgedackt***

***Stillgedackt / Echo Bourdon***

***Subbass***

***Untersatz / Majorbass / Major Bass***

***Zartbass / Sanftbass***

***Offenbass / Open Wood / Open Bass***

**3) Stīgu balsis**

Stīgu reģistru stabules veidotas un intonētas tā, lai tās atdarinātu stīgu instrumentu skanējumu, piemēram, vijoli, altu, čellu, kontrabasu utt. Tām ir mazāk spēcīgs pamata skanējums, bet izteiksmīgāki virstoņi. Ērģeļu kopējam skanējumam stīgu reģistri piešķir krāsainību, izteiksmību un izsmalcinātību. Lietojot vairākus stīgu reģistrus kopā, tie lieliski imitē orķestra stīgu partijas simfonisko darbu pārlikumos. Maigāk intonētās stīgu balsis, kā piemēram *Dulciana, Dolce*  un *Aeoline* tiek izmantotas, lai panāktu meditatīvu un mierpilnu un pat “dievišķīgu” efektu. Kā solo balsis stīgu instrumenti tiek izmantoti reti, biežāk tās tiek sastopamas dažnedažādās kombinācijās.

Biežāk sastopamie reģistri:

**Violon / Violone**

**Violoncello**

**Viola da Gamba** (sens lociņinstrumensts, čella priekštecis, spēcīga, virsskaņām bagāta balss)

**Viola / Violine**

**Salizional / Salicional** (lat. *Salicis fistula* – kārklu svilpe; maigs stīgu reģistrs)

**Spitzgamba / Cone Gamba**

**Salizet / Salicet**

**Harmonika / Harmonica** (var būt arī mēļu reģistrs ar šādu pašu nosaukumu)

**Aeoline / Äoline** (gr. *Aiolos* –vēju valdnieks; ēteriska, glāstoša balss, klusākais stīgu reģistrs)

**Dulciana**

**Dolce** (it. *maigi, mīļi*; ļoti maigs stīgu grupas reģistrs, līdzīgs *Salicional*)

**Fugara** (pol. *Fujara* – ganu stabule;  līdzīga reģistram *Gamba*, bet klusāka, mīlīgāka)

**Vox coelestis  / Voix céleste / Vox Angelica** (lat. *debesu balss;* maigi vibrējoša skaņa, 2 stabuļu rindas)

**Unda maris** (lat. *jūras viļņi*; īpatni viļņojoša skanējuma balss; divu 8’ stabuļu rindas ar atšķirīgu skaņojumu)

**Schwebung / Celeste**

**4) Mēļu balsis**

Mēļu balsis jeb *lingvālbalsis* ir spēcīgākie ērģeļu tembri, kuru skaņu veido īpašas konstrukcijas mēlītes (metāla plāksnītes). Šīs balsis ir pazīstamas ar spilgtu, izteiksmīgu un krāšņu skanējumu, kas bieži līdzinās pūšaminstrumentiem, piemēram, trompetei, obojai vai fagotam.

Biežāk sastopamie reģistri:

***Tuba***

***Trompete / Trumpet***

***Horizontal Trompete / Chamade***

***Clairon / Klarine***

***Posaune / Bazuin / Trombone***

***Bombarde***

***Englischhorn / English horn / Cor anglais***

***Horn***

***Frensch Horn***

***Fagott / Basson***

***Oboe / Hautbois***

***Klarinette / Clarinette / Clarinet***

***Schalmei / Schalmey***

***Dulzian / Dulcian***

***Krummhorn / Cromorne***

***Musette***

***Vox humana / Voix humana***

***Rankett / Ranquette***

***Regal***

**Kā veidojas ērģeļu tembri?**

Ērģeļu tembru atšķirīgo skanējumu veido dažādi faktori, piemēram:

* stabules materiāls - tās var būt izgatavotas no metāla (alvas-svina sakausējuma, tīra alvas vai cinka) vai koka (ozola, priedes). Metāla stabules rada gaišāku un dzidrāku toni, savukārt koka – siltāku un maigāku skanējumu.
* stabules forma un izmērs - koniskas, cilindriskas vai piltuvveida stabules rada atšķirīgus tembrus. Garākas stabules veido zemākas frekvences, īsākas – augstākas.
* stabules atvērtība – atvērtās stabules rada spilgtāku skaņu, slēgtās (gedackt tipa) – maigu un samtainu.
* Gaisa plūsma un spiediens – tas ietekmē skaņas intensitāti un tembrālo bagātību. Jo spēcīgāks gaisa spiediens, jo intensīvāks skaņas tembrs
* skaņas veidošanas princips – pēc skaņas veidošanās principa stabules iedala 2 kategorijās: **labiālstabules jeb lūpu stabules** (skaņu rada gaisa staba svārstības stabules korpusā) un **lingvālstabules jeb mēlīšu stabules** (skaņu rada stabules mēlīte).

